Pronkiikhoarntsjes

De pronkiikhoarntsjes (Latynske namme: Callosciurus) foarmje in tûke fan 'e klasse fan 'e sûchdieren (Mammalia), it skift fan 'e kjifdieren (Rodentia), it ûnderskift fan 'e iikhoarntsjes en sliepmûzen (Sciuromorpha), de famylje fan 'e iikhoarntsjes (Sciuridae), de ûnderfamylje fan 'e Aziatyske pronkiikhoarntsjes (Callosciurinae) en de tûke fan 'e echte Aziatyske pronkiikhoarntsjes (Callosciurini). 

Ta dit skaai hearre likernôch 15 ûnderskate soarten iikhoarntsjes, dy't benammen yn Súdeast-Aazje foarkomme, mei in pear yn Nepal, noardeastlik Yndia, Banglades en súdlik Sina. Ferskate soarten libje ek op it súdwestlike diel fan 'e Yndyske Arsjipel. De wittenskiplike namme Callosciurus betsjut "kreaze iikhoarntsjes", in ferwizing nei de ynnimlik kleure pelzen fan in protte soarten fan dit skaai.

Foarhinne waarden ek de Aziatyske streekte iikhoarntsjes (Tamiops), de byldhouweriikhoarntsjes (Glyphotes) en de Selebesreuze-iikhoarntsjes of readbealchiikhoarntsjes (Rubrisciurus) ta dit skaai rekkene, mar dy wurde no erkend as selsstannige skaaien.

Soarten

 skaai pronkiikhoarntsjes (Callosciurus)
 andersoniikhoarntsje of Andersons iikhoarntsje (Callosciurus quinquestriatus)
 Borneoswartstreekiikhoarntsje (Callosciurus orestes)
 bûnteariikhoarntsje (Callosciurus adamsi)
 finlaysoniikhoarntsje of Finlayson's iikhoarntsje (Callosciurus finlaysonii)
 griisbealchiikhoarntsje (Callosciurus caniceps)
 Irrawaddy-iikhoarntsje (Callosciurus pygerythrus)
 Kinabalu-iikhoarntsje (Callosciurus baluensis)
 klossiikhoarntsje of Kloss' iikhoarntsje (Callosciurus albescens)
 Mentawai-iikhoarntsje (Callosciurus melanogaster)
 pallasiikhoarntsje of Pallas' iikhoarntsje (Callosciurus erythraeus)
 phayre-iikhoarntsje of Phayre's iikhoarntsje (Callosciurus phayrei)
 prevostklapperrôt, prevostiikhoarntsje, Prevosts klapperrôt of Prevosts iikhoarntsje (Callosciurus prevostii)
 saaikleurich iikhoarntsje (Callosciurus inornatus)
 swartnoasklapperiikhoarntsje (Callosciurus notatus)
 swartstreke iikhoarntsje (Callosciurus nigrovittatus)


Kategory:Sûchdiereskaai
Kategory:Iikhoarntsje